Diari Oficial de la Generalitat Valenciana


Sumari del DOGV 3191, del 25-02-1998 (1998/1228)

Informació pública de l’alternativa tècnica de programa, projecte d’urbanització i projecte de reparcel·lació forçosa de la unitat d’execució carrer Sellent, núm. 4 i 6 de València.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   3191

Data del DOGV
:   25-02-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/1228


Organisme emissor
:   Gefesa València, SL

Tipus de document
:   Anunci

Informació pública de l'alternativa tècnica de programa, projecte d'urbanització i projecte de reparcel·lació forçosa de la unitat d'execució carrer Sellent, núm. 4 i 6 de València. [98/A1228]
  
«En compliment del que disposen els articles 48, 69 i concordants de la Llei 6/1994, de 15 de novembre, de la Generalitat Valenciana (LRAU), es fa públic que Gesfesa Valencia, SL, sotmet a informació pública, pel termini de 20 dies, l'alternativa tècnica de programa, projecte d'urbanització i projecte de reparcel·lació forçosa de la unitat d'execució carrer Sellent, números 4 i 6 del sòl urbà del municipi de València, que afecten 4.930,67 metres quadrats de superfície i que té els límits següents: pel nord, el carrer d'Arquitecte Tolsá i la paret mitgera d'edificació; pel sud, el carrer de Sellent; per l'est, el carrer Arquitecte Tolsá; i per l'oest, el carrer Duc de Mandas. Aquesta superfície té la destinació següent: 1.804,19 metres quadrats de xarxa viària pública, 1.259,71 metres quadrats de zones verdes públiques, i els restants 1.866,77 metres quadrats són susceptibles d'aprofitament lucratiu; tot això d'acord amb les determinacions establides en el Pla General d'Ordenació Urbana vigent.
  
L'expedient complet està depositat a la Notaria del senyor José Alicarte Domingo, situada en aquesta ciutat, carrer de Colom, número 11. Igualment, està depositada a l'Ajuntament una còpia de l'esmentat expedient, número de registre 780/97.
  
Durant el període d'informació pública regirà el que disposen els esmentats preceptes i, per tant, podran formular-se al·legacions sobre l'alternativa tècnica que podran ser objecte de pública consulta a la Notaria esmentada, així com sol·licitar i obtenir una còpia de l'acta notarial mitjançant la qual es protocol·litza l'alternativa, i podran també consultar-se a l'Ajuntament les actuacions derivades de la documentació que hi ha depositada i de presentar davant d'ell, per a la seua incorporació a aquestes, altres alternatives tècniques que pretenguen competir amb l'exposada al públic. Pertocarà la pròrroga per 20 dies addicionals si, durant els 10 primers dies d'informació pública, alguna persona es compromet a presentar una alternativa tècnica substancialment distinta a la inicial, i podran presentar-se proposicions juridicoeconòmiques durant els cinc dies següents al venciment del tràmit d'informació pública. L'acte d'obertura de pliques s'efectuarà en la següent data hàbil a la conclusió del termini per a presentar-les i, durant els 10 dies següents, les actuacions podran ser objecte de consulta i al·legacions i els competidors podran associar-se unint les seues proposicions. Així mateix, podran formular-se al·legacions o realitzar-se les actuacions legalment previstes en relació amb el projecte de reparcel·lació forçosa.»